wickkiey/tamil-wikipedia-chunked huggingface dataset:
# காவிரி ஆறு

## கருநாடகத்தில் காவிரியின் போக்கு

குடகு மாவட்டத்திலுள்ள பிரம்மகிரி மலைப்பகுதியில் தலைக்காவிரி என்ற இடத்தில் காவிரி உற்பத்தியாகிறது. ஆரங்கி ஆறானது குடகு மாவட்டத்தில் காவிரியுடன் இணைந்து மாண்டியா மாவட்டத்திலுள்ள கிருட்டிணராசசாகர் அணையை அடைகிறது. கிருட்டிணராச சாகர் அணை மைசூருக்கு அருகில் உள்ளது. ஏமாவதி, லட்சுமண தீர்த்தம் ஆகிய 2 ஆறுகளும் கிருட்டிணராச சாகர் அணையால் ஏற்பட்ட நீர்த்தேக்கத்தில் காவிரியுடன் இணைகின்றன. கிருட்டிணராச சாகர் அணையிலிருந்து வெளிவரும் காவிரி சிரீரங்கப்பட்டணம் தீவை உண்டாக்குகிறது. பின்பு கபினி, சொர்ணவதி ஆகிய ஆறுகள் காவிரியுடன் இணைகின்றன. பின் காவிரி சிவசமுத்திரம் தீவை உண்டாக்குகிறது. இங்கு இரு பிரிவுகளாகப் பிரியும் காவிரி ஒரு புறம் ககனசுக்கி (*Gaganachukki*) அருவியாகவும் மறுபுறம் பாறசுக்கி அருவியாகவும் விழுகிறது. வலப்புறம் அமைந்த ககனசுக்கி அருவியில் 1902 இல் ஆசியாவின் முதல் நீர் மின் உற்பத்தி நிலையம் அமைக்கப்பட்டு கோலார் தங்க வயலுக்கு மின்சாரம் வழங்கப்பட்டது. பின் காவிரியுடன் சிம்சா, அர்க்கவதி ஆறுகள் இணைகின்றன. அர்க்கவதி ஆறு இணைந்தவுடன் காவிரியானது ஆழமான குறுகிய பாறைகளின் வழியாகப் பாய்ந்து தமிழகத்தை அடைகிறது. பழங்கதையில் ஒரு ஆடு இவ்விடத்தில் காவிரியைத் தாண்டிக் குதித்து ஓடியதால், இதை ஆடு தாண்டும் காவிரி என்று அழைப்பர்.
(கன்னட மொழியில் மேகேதாட்டு (*Mekedatu*) என்று பெயர்). ஆனால் இன்றுள்ள நிலையில் அஃது இயலாததாகும்.
# காவிரி ஆறு

## தமிழகத்தில் காவிரியின் போக்கு

கலங்கரை விளக்கு மீது இருந்து, காவிரி ஆற்றின் முகத்துவாரத் தோற்றம்]]
மிகக் குறுகிய அகலமுடைய, ஆனால் மிக ஆழமான ஆடு தாண்டும் காவிரியிலிருந்து தமிழகம் வரும் காவிரியானது பிலிகுண்டுலு வழியாக ஒகேனக்கல் அருவியை அடைகிறது. பின் காவிரியானது மேட்டூர் அணையை அடைந்து சிடான்லி நீர்த்தேக்கத்தை உருவாக்குகிறது. இங்கிருந்தே தமிழகக் காவிரிப் பாசனம் தொடங்குகிறது. மேட்டூரிலிருந்து வெளிவரும் காவிரியுடன் பவானி என்னுமிடத்தில் பவானி ஆறு கலக்கிறது. ஈரோடு நகரைக் கடந்து செல்லும் காவிரியுடன் கொடுமுடி அருகேயுள்ள நொய்யல் என்னுமிடத்தில் நொய்யல் ஆறு கலக்கிறது. அமராவதி ஆறானது கரூர் அருகேயுள்ள திருமுக்கூடலூர் என்னுமிடத்தில் காவிரியுடன் கலக்கிறது. கரூர், திருச்சி மாவட்டங்களில் பாயும் காவிரி அகண்டு காணப்படுவதால் அங்குப் பாயும் காவிரியை அகண்ட காவிரி என்பர். முசிறி, குளித்தலை நகரங்களைத் தாண்டிச்செல்லும் காவிரி முக்கொம்பு என்னும் இடத்தில் மேலணையை அடைகிறது. இங்குக் காவிரி இரண்டு கிளைகளாகப் பிரிகிறது.
வடகிளை கொள்ளிடம் என்றும் தென்கிளை
தொடர்ந்து காவிரி என்றும் அழைக்கப்படுகிறது. வெள்ளக் காலத்தில் பெருகி வரும் நீரானது கொள்ளிடத்தில் திருப்பி விடப்பட்டு காவிரி டெல்டாப்பகுதி பாதுகாக்கப்படுகிறது. கொள்ளிடம் காவிரியின் வெள்ள வடிகாலாக இருப்பதால் பெரும்பாலும் வறண்டே காணப்படும். கொள்ளிடம், காவிரிக்கு நடுவில் திருச்சிக்கு (திருச்சிராப்பள்ளி) அருகே சிரீரங்கம் (திருவரங்கம்) தீவை உருவாக்கிய பின் காவிரியானது கல்லணையை அடைகிறது. கல்லணையிலிருந்து செல்லும் காவிரி பல சிறு கிளைகளாகப் பிரிந்து தமிழகத்தின் நெற்களஞ்சியமான காவிரி டெல்டாவை உருவாக்கி வங்கக்கடலில் கலக்கிறது. காவிரி டெல்டாவில் அரசலாறு, வெண்ணாறு, வெட்டாறு, புதுஆறு, மன்னியாறு ஆகிய பெயர்களால் காவிரியின் சில கிளைகள் அழைக்கப்படுகின்றன. தமிழகத்தின் தஞ்சாவூர், திருவாரூர், மயிலாடுதுறை நாகப்பட்டிணம் மாவட்டங்கள், புதுச்சேரியின் காரைக்கால் பகுதி ஆகியவை காவிரி டெல்டாவை  சேர்ந்தவை.
# காவிரி ஆறு

## ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி நதிக் கரையோரம், குடும்பப் பெண்கள், சுமங்கலிப் பெண்கள், புதிதாகத் திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காகக் காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்துப் பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர்.
# காவிரி ஆறு

## பயன்பாடு

காவிரி நீரானது பாசனத்திற்காகவும் மக்களின் அன்றாடத்தேவைகளுக்காகவும் நீர் மின்உற்பத்திக்காகவும் முதன்மையாகப் பயன்படுத்தப்படுகிறது.  
காவிரியின் குறுக்கே பல அணைகளும் குடிநீர் நீரேற்று நிலையங்களும் தடுப்பணைகளும் நீர்மின்நிலையங்களும் கட்டப்பட்டுள்ளன.  
காவிரி ஆற்றின் சிவனசமுத்திர அருவியின் இடது பக்கம் 1902-இல் அமைக்கப்பட்ட நீர்மின்நிலையமே ஆசியாவின் முதல் நீர்மின்நிலையம் ஆகும்.
# காவிரி ஆறு

## நீர் பங்கீடு

காவிரி டெல்டாவில் புதுச்சேரியின் காரைக்கால் பகுதி உள்ளதால் காவிரி கருநாடகா மற்றும் தமிழ்நாடு மாநிலங்களிலும் புதுச்சேரி யூனியன் பிரதேசத்திலும் நேரடியாகப் பாய்கிறது. நீர் பங்கீடு என்று வரும்போது கேரள மாநிலமும் உரிமை கோர காரணம் காவிரியின் துணை ஆறாகிய கபினி கேரளாவில் உற்பத்தியாவதும், கபினி மற்றும் அதன் துணை ஆறுகளின் நீர் பிடிப்பு பகுதிகளும் அமராவதி மற்றும் பவானியின் நீர் பிடிப்பு பகுதிகளும் கேரளாவில் இருப்பதே.  
- கருநாடகாவில் காவிரியின் நீளம் = 320 கி.மீ.
- தமிழ்நாட்டில் காவிரியின் நீளம் = 416 கி.மீ.
- கருநாடக தமிழக எல்லையில் காவிரியின் நீளம் = 64 கி.மீ.
# காவிரி ஆறு

## காவிரி மேலாண்மை ஆணையம்

காவிரி நீரில் இருந்து தமிழகத்திற்கு வழங்கப்படும் நீரில் 14.75 டிஎம்சியைக் குறைத்து வழங்க உச்ச நீதிமன்றம் 2018-02-16 அன்று உத்தரவிட்டுள்ளது. நடுவர் மன்றத் தீர்ப்பில் 192 டி.எம்.சி. வழங்க வேண்டுமெனக் கூறியிருந்த நிலையில், தற்போது 177.25 டிஎம்சியை வழங்க வேண்டுமென உச்ச நீதிமன்றம் கூறியுள்ளது. காவிரி நதி நீர் விவகாரத்தில் நடுவர் மன்றம் வழங்கிய இறுதித் தீர்ப்பை எதிர்த்து சம்பந்தப்பட்ட நான்கு மாநிலங்களும் தொடுத்த வழக்கில் தலைமை நீதிபதி தீபக் மிசுரா அடங்கிய சிறப்பு அமர்வு இந்தத் தீர்ப்பை வழங்கியது. இந்தத் தீர்ப்பு அடுத்த 15 ஆண்டுகளுக்கு நடைமுறையில் இருக்கும் எனவும் கூறியுள்ளது.  
தீர்ப்பு வழங்கிய நீதிபதிகள், நடுவர் மன்றத் தீர்ப்பில் கர்நாடகத்திற்கு ஒதுக்கீடு செய்யப்பட்ட 270 டிஎம்சி தண்ணீரோடு, இந்த 14.75 டிஎம்சி தண்ணீரைக் கூடுதலாக வழங்க வேண்டுமெனக் கூறினர். தீர்ப்பில் புதுவை, கேரளாவுக்கான ஒதுக்கீட்டில் எந்த மாற்றமும் செய்யப்படவில்லை. இறுதியாக இந்திய அரசு நீதிமன்றத்தில் தாக்கல் செய்த பிரமான பத்திரத்தில் காவிரி மேலாண்மை வாரியம் என்பதற்குப் பதிலாகக் காவிரி மேலாண்மை ஆணையம் என்று பெயரை மாற்றியுள்ளது.
# காவிரி ஆறு

## மேலும் பார்க்க

- காவிரி தமிழகத்தின் உயிரோட்டம் (நூல்)pulavargalin pogalidu
- பொலிவிழக்கும் பொன்னி நதி - நாலாவது பாகம்
- கர்நாடக நீர்பாசனத்துறை அமைச்சகம்
-
- இந்திய நீர்பாசனத்துறை அமைச்சகம்
- தேசிய நீர் மேம்பாட்டு நிறுவனம்
# விருச்சகேது

**விருச்சகேது** (Vrishaketu), கர்ணன் - விருஷாலி இணையர்க்கு பிறந்த ஒன்பது மகன்களில் இரண்டாமவர். குருச்சேத்திரப் போரில் விருச்சகேது தவிர மற்ற அனைத்து சகோதரர்கள், 16ஆம் நாள் போருக்கு முன், பாண்டவப் படைகளால் கொல்லப்பட்டனர். .  
17ஆம் நாள் போரில் கர்ணன் இறந்த பின், கர்ணனின் பிறப்பின் இரகசியம், குந்தியின் மூலம் பாண்டவர்கள் அறிந்ததால், குருச்சேத்திரப் போருக்குப் பின் பாண்டவர், விருச்சகேதுவிற்கு அங்க நாட்டின் அரசனாக முடிசூட்டினார்கள்.
# பூரிசிரவஸ்

**பூரிசிரவஸ்** (Bhurishravas),பாக்லீக நாட்டு மன்னராவர். சாந்தனுவின் சகோதரன் பாக்லீகரின் பேரனும், சோமதத்தனின் மகனும் ஆவன். இவனுக்கு கிருட்டிணன் மற்றும் சாத்தியகியின் பிறவிப் பகைவர்கள் ஆவர். குருச்சேத்திரப் போரில், கௌரவர் அணியில் சேர்ந்து, பாண்டவர் அணிக்கு எதிராக போரிட்டவன். 5ஆம் போரில் சாத்தியகியின் பத்து மகன்களை கொன்றான். 14ஆம் போரில் அபிமன்யுவின் மரணத்திற்கு காரணமான ஜெயத்திரதனை பழி வாங்க வந்த அருச்சுனனை சக்கர வியுகத்தை உடைக்க இயலாதபடி தடுத்து நிறுத்தினான். பின்னர் சாத்தியகியை கொல்ல வந்த பூரிசிரவசின் ஒரு கையை அருச்சுனன் வெட்டி எறிந்தான். உடன் சாத்தியகி பூரிசிரவசின் தலையை தன் வாளால் கொய்தான்.
# அன்னாபெல்

**அன்னாபெல்** இது 2014ஆம் ஆண்டு திரைக்கு வந்த அமெரிக்க நாட்டு திகில் திரைப்படம் ஆகும். இந்த திரைப்படத்தை ஜோன் ஆர். லானெட்டி என்பவர் இயக்கியுள்ளார். இது தி கான்ஜுரிங் என்ற திரைப்படத்தின் 2ஆம் பாகம் ஆகும். இந்த திரைப்படத்தில் அன்னாபெல் வாலிஸ், வார்ட் ஹோர்டன், ஆல்ஃப்ரே வூடர்ட் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 3, 2014ஆம் ஆண்டு வெளியானது.
# அன்னாபெல்

## நடிகர்கள்

- அன்னாபெல் வாலிஸ்
- வார்ட் ஹோர்டன்
- ஆல்ஃப்ரே வூடர்ட்
- டோனி அமேண்டோலா
- பிரையன் ஹவ்
- எரிக் லட்டின்
# அன்னாபெல்

## தயாரிப்பு

இந்த திரைப்படத்தை பீட்டர் சப்ரன் மற்றும் ஜேம்ஸ் வான் தயாரித்துள்ளார்கள். வார்னர் புரோஸ். என்ற நிறுவனத்தின் மூலம் செய்யப்பட்டது.
# வங்கிகளுக்கிடை பிணையம்

**வங்கிகளுக்கிடை பிணையம்**, அல்லது **தன்னியக்க வங்கி இயந்திர நட்பமைப்பு ** (ATM consortium) அல்லது **தன்னியக்க வங்கி இயந்திர பிணையம்** (*ATM network*), என்ற கணினி பிணையம் தனது நட்பமைப்பில் உறுப்பினராக உள்ள நிதிய நிறுவனங்களால் வழங்கப்பட்ட தன்னியக்க இயந்திர அட்டைகளை நட்பமைப்பின் மற்றொரு உறுப்பினரால் நிறுவப்பட்ட தன்னியக்க இயந்திரங்களில் பயன்படுத்த உதவுகிறது.  
இருப்பினும், மாற்றார் தன்னியக்க வங்கி இயந்திரத்தில் என்னென்ன வசதிகளைப் பெறலாம் என்பது மாறுபடுகிறது. காட்டாக, செல்லிடத் தொலைபேசி மறுஊட்டம் பெறுதல் போன்ற சிறப்புச் சேவைகள் சொந்த வங்கி தன்னியக்க இயந்திரத்தில் மட்டுமே சாத்தியப்படும்; மாற்றார் வங்கி அட்டைகளுக்கு இந்த வசதிக்கான அணுக்கம் இருக்காது.  
தாங்கள் இருப்பு வைத்திருக்கும் வங்கியின் ஏடிஎம் இல்லாதவிடங்களில் வேறு வங்கியின் ஏடிஎம் மூலம் வங்கி அட்டைகளைப் பயன்படுத்த இந்தப் பிணையம் உதவுகிறது. இது வெளியூர்/வெளிநாடு செல்லும் பயணிகளுக்கு மிகவும் பயனுள்ளதாக உள்ளது. பன்னாட்டளவில் பரவலாக அமைந்துள்ள வங்கிகளுக்கிடை பிணையங்களான பிளசு அல்லது சிர்ரசு போன்றவை இதற்கு உதவுகின்றன.  
தவிரவும் விற்பனை முனைகளில் சிறப்பான மின்வழி நிதிமாற்று விற்பனை முனை கணிமுனையம் மூலமாக ஏடிஎம் அட்டைகளை பற்று அட்டைகளாக பயன்படுத்த வங்கியிடைப் பிணையங்கள் உதவுகின்றன.
# விக்கிப்பீடியா:ஆலமரத்தடி/தொகுப்பு100

## திகதியும் எண்களும்

தமிழில் திகதிகளை எழுதுகையில் *8 செப்டம்பர் 1943* என்றோ *செப்டம்பர் 8, 1943* என்றோ எழுதுவது தமிழ் முறைக்கு ஒவ்வாதது. தமிழ் முறையில் எழுதுகையில் **1943 செப்தெம்பர் 8** என்றவாறு எழுதுவதே சரியானது. ஆண்டு, மாதம், திகதி என்ற ஒழுங்கில் இடம் பெற வேண்டும். அத்துடன் 8 ல் என்றோ 8 ம் என்றோ 8 ன் என்றோ எழுதுவதும் தவறு. ஏனெனில் பகுபதங்களின் பகுதி, விகுதி, இடைநிலை, சந்தி, சாரியை, விகாரம் போன்ற எவ்வுறுப்பும் மெய்யெழுத்தில் தொடங்காத அதே வேளை (ஐ, ஆல், கு, இன், அது, கண் என்பன போன்ற) வேற்றுமை உருபு எதுவும் மெய்யெழுத்தில் தொடங்குவதுமில்லை. எனவே, அவ்வாறான இடங்களில் 8 இல், 8 ஆம், 8 இன் என்றவாறு எழுதுவதே முறை. எனவே, இதற்கு மாறான வடிவங்களில் எழுதுவோர் தமது எழுத்து நடையைத் திருத்திக் கொள்ள வேண்டும்.--பாஹிம் (பேச்சு) 05:17, 2 ஆகத்து 2014 (UTC)
:தொடர்ந்து இங்கு உரையாட வேண்டுகிறேன்.--இரவி (பேச்சு) 05:21, 2 ஆகத்து 2014 (UTC)
# விக்கிப்பீடியா:ஆலமரத்தடி/தொகுப்பு100

## வருங்கால நிருவாகிகள்

வருங்காலத்தில் நிருவாகப் பொறுப்பு ஏற்கக் கூடியவர்களை இனங்கண்டு ஊக்கம் அளிக்க, வழிகாட்ட விக்கிப்பீடியா:நிருவாகிகள் பட்டியல்/பரிந்துரைகள் பக்கத்தைப் பயன்படுத்த வேண்டுகிறேன்.--இரவி (பேச்சு) 09:56, 2 ஆகத்து 2014 (UTC)
# விக்கிப்பீடியா:ஆலமரத்தடி/தொகுப்பு100

## பத்தாண்டுகளைக் கடந்த பங்களிப்புகள்

மயூரநாதனும் சுந்தரும் பத்தாண்டுகளைக் கடந்து தமிழ் விக்கிப்பீடியாவுக்குப் பங்களித்து வருகிறார்கள். இது தொடர்பாக சுந்தர் முகநூலில் எழுதிய குறிப்பு முக்கியமானது. அனைவரும் தங்கள் வாழ்த்துகளை இருவரின் பேச்சுப் பக்கங்களில் தெரிவிக்க வேண்டுகிறேன். இது போல் 1, 2, 5, 8 என்று ஒவ்வொரு ஆண்டும் பங்களிப்புகளை நிறைவு செய்தவர்களுக்கான பதக்கங்களை வரும் நாட்களில் பகிர்ந்து கொள்வோம் :) --இரவி (பேச்சு) 09:56, 2 ஆகத்து 2014 (UTC)
::மகிழ்ச்சி!! இருவருக்கும் என் வாழ்த்துகள்! :) முன்னோடிகளாக இருந்து வழிகாட்டியமைக்கு நன்றி! -தமிழ்க்குரிசில் (பேச்சு) 10:32, 2 ஆகத்து 2014 (UTC)
::நன்றி இரவி. அந்த முகநூல் குறிப்புகூட பொதுவான தமிழ்ப்பணிகளைப்பற்றி அமைந்துவிட்டது. அத்தனைக்கும் தமிழ் விக்கிப்பீடியாதான் அடிப்படை. இங்கு நான் பெற்ற அனுபவங்களையும் உடன்பழகிய அனைத்து விக்கிநண்பர்களையும் பற்றி எழுதி முடியாது. நான் பெயரையோ, நிகழ்வையோ குறிப்பிடாவிட்டாலும் உங்கள் ஒவ்வொருவரையும் நினைத்துக்கொள்கிறேன் என்றுமட்டும் கூறிக்கொள்கிறேன். இனி சற்றேனும் பங்களிக்கத்தொடங்குகிறேன். :) -- சுந்தர் <sup>\பேச்சு</sup> 10:45, 2 ஆகத்து 2014 (UTC)
# விக்கிப்பீடியா:ஆலமரத்தடி/தொகுப்பு100

## கலைக்களஞ்சியத் தலைப்புகள்

ஏற்கனவே, முக்கியமான 10,000 தலைப்புகளை இனங்கண்டு கட்டுரைகளை உருவாக்கியது போல் தமிழ்ச் சூழலில் வெளியாகியுள்ள முக்கிய கலைக்களஞ்சியங்களில் உள்ள தலைப்புகளையும் இனங்கண்டு கட்டுரைகளை உருவாக்கினால் நன்றாக இருக்கும். இதன் மூலம் தமிழ் விக்கிப்பீடியா ஒரு இலட்சம் கட்டுரைகள் மைல்கல்லை அடையும் போது, பல அடிப்படையான தலைப்புகளிலும் கட்டுரைகளைக் கொண்டிருக்கும். அண்மையில் தமிழ் வளர்ச்சிக் கழகம் கொடையளித்த வாழ்வியல் களஞ்சியம், குழந்தைகள் களஞ்சியம் முதலியன தமிழ் இணையக் கல்விக்கழக இணையத்தளத்தில் உள்ளன. அங்கிருந்து தலைப்புகளை எடுத்து இடலாம். நான் விகடன் வெளியிட்ட பிரிட்டானிகளா தகவல் களஞ்சியத்தில் இருந்து தலைப்புகளைச் சேகரிக்கத் தொடங்கியுள்ளேன். இந்நூல் உள்ளோர் இப்பணியில் இணைந்து உதவிடுமாறு வேண்டுகிறேன். நன்றி.--இரவி (பேச்சு) 05:04, 8 ஆகத்து 2014 (UTC)
# விக்கிப்பீடியா:ஆலமரத்தடி/தொகுப்பு100

## பிற்காலப் பாண்டியர்கள்

விக்கிபிடியாவில் உள்ள பிற்காலப் பாண்டி மன்னர்களின் ஆட்சிக் காலத்தில் சர்ச்சை உள்ளது.
1. சர்ச்சை-முதலாம் மாறவர்மன் சுந்தரபாண்டியன் கட்டுரையில் முதலாம் மாறவர்மன் சுந்தரபாண்டியன் 1216 முதல் 1239 வரை ஆட்சி புரிந்தாக உள்ளது.கட்டுரையின் தகவல் சட்டதில் கி.பி. 1216-1238 வரை ஆட்சி புரிந்தாக உள்ளது.கட்டுரைக்கான கட்டுரைக்கான மேற்கோள்களை ஆராயும் போது தமிழக அரசால் நிறுவப் பெற்ற தமிழ் இணையப் பல்கலைக்கழகம் வெளியிட்ட அறிவிப்பின்படி முதலாம் மாறவர்மன் சுந்தரபாண்டியன் (கி.பி. 1216-1238)வரை ஆட்சி புரிந்தாக உள்ளது. இந்த பல்கலைக்கழகம் வெளியிட்ட இன்னொரு அறிவிப்பின்படி (கி.பி. 1216 - 1244) வரை ஆட்சி புரிந்தாக உள்ளது.
1. சர்ச்சை-இரண்டாம் சடையவர்மன் குலசேகரன் இந்த கட்டுரையில் இரண்டாம் சடையவர்மன் குலசேகரன் கி.பி. 1238 முதல் 1250 வரை ஆட்சி புரிந்தாக உள்ளது.தமிழக அரசால் நிறுவப் பெற்ற தமிழ் இணையப் பல்கலைக்கழகம் வெளியிட்ட அறிவிப்பின்படி பாண்டி மன்னனான இரண்டாம் சடையவர்மன் குலசேகரன் (கி்.பி. 1237 - 1266) வரை ஆட்சி புரிந்தாக உள்ளது.இந்த பல்கலைக்கழகம் வெளியிட்ட இன்னொரு அறிவிப்பின்படி கி.பி. 1238 ஆட்சிக்கு வந்தான் என்று உள்ளது .
1. சர்ச்சை-இரண்டாம் மாறவர்மன் சுந்தரபாண்டியன் இந்த கட்டுரையில் இரண்டாம் மாறவர்மன் சுந்தரபாண்டியன் கி.பி. 1239 முதல் 1251 வரை ஆட்சி புரிந்தாக உள்ளது..தமிழக அரசால் நிறுவப் பெற்ற தமிழ் இணையப் பல்கலைக்கழகம் வெளியிட்ட ஒரு அறிவிப்பின்படி (கி.பி. 1238 - 1255)வரை ஆட்சி புரிந்தாக உள்ளது.
1. சர்ச்சை-இரண்டாம் சடையவர்மன் வீரபாண்டியன் இந்த கட்டுரையில் இரண்டாம் சடையவர்மன் வீரபாண்டியன் கி.பி. 1251 முதல் 1281 வரை தமிழ் இணையப் பல்கலைக்கழகம் வெளியிட்ட ஒரு அறிவிப்பின்படி (கி.பி. 1254 - 1265) ஆட்சி புரிந்தாக உள்ளது.
இது போன்ற இன்னும் பல வரலாறு கட்டுரைகளில் தமிழ் விக்கிபிடியாவில் உள்ளன.--<strong><span> ** mohamed ijazz**</span></strong><sup><span>(பேச்சு) </span></sup> 08:07, 8 ஆகத்து 2014 (UTC)
=
# விற்பனை முனை

விற்பனை முனை கருவி]]  
**விற்பனை முனை** (*Point of sale*, சுருங்க **POS**) அல்லது **வெளிச்செல்முகப்பு**, (*checkout*) அல்லது கணினிமயமாக்கப்பட்ட பிறகு **மின்னணு விற்பனை முனை** (*electronic point of sale*, சுருங்க **EPOS**), (பேச்சு வழக்கு:**கல்லா**) என்றெல்லாம் குறிப்பிடப்படுவது சில்லறை வணிகக் கடையொன்றில் வாங்கிய பொருளுக்கான அல்லது நுகர்ந்த சேவைக்கான பணத்தைக் கட்டுமிடம் ஆகும். பணம் கட்டியபின் பொருளைக் கடைக்கு வெளியே எடுத்துச் செல்லலாம். இங்கு நுகர்வோர் தரவேண்டிய பணத்தை கணக்கிடுதலும் விருப்பத்தேர்வுகளின்படி பணம் கட்டுதலும் நிகழும். பெற்றுக்கொண்ட பணத்திற்கான இரசீதும் இங்கு வழங்கப்படும்.  
உரிமையாளரே கடையின் விற்பனை முனை (கல்லா)வில் அமரும்போது கணக்கிடுதலும் பணம் பெறுவதும் மனிதமுயற்சியாக நடந்தது. ஆனால் வணிகம் வளர்ச்சியடைந்து பணியாளர்களை கல்லாவில் அமர்த்த நேரிட்டபோது கணினிமய பணவரவுப்பதிவேடுகள் பயன்படுத்தப்பட்டன. முதல் நுண்செயலியால் கட்டுப்படுத்தப்பட்ட பணவரவுப் பதிவேட்டு கணினியை 1974ஆம் ஆண்டில் வில்லியம் புரொபெக் நிறுவனம் மக்டொனால்ட்ஸ் உணவகங்களுக்காக உருவாக்கியது.  
பல்வேறு வணிக நிறுவனங்கள் கட்டமைக்கும் விற்பனை முனையில் அவர்களது தேவைகளுக்கேற்ப ஏதுவாக்கப்பட்ட வன்பொருள்களும் மென்பொருள்களும் பயன்படுத்தப்படுகின்றன. எடைபோடும் கருவிகள், பட்டைக்குறி வருடிகள், மின்னணு பணவரவுப் பதிவேடுகள், மின்வழி நிதிமாற்று விற்பனை முனைக் கருவிகள், தொடுதிரைக் கணினிகள், மற்றும் பல வன்பொருள், மென்பொருள் கருவிகள் கிடைக்கின்றன. காட்டாக, மளிகைக் கடையிலும் இனிப்புக் கடையிலும் எடைபோடும் கருவிகள் பயன்படுத்தப்பட, உணவகங்களில் பயன்படுத்திய சேவைக்கு தகுந்தவாறு கணக்கிட சிறப்பு மென்பொருள் பயன்படுத்தப்படலாம்.  
தற்காலத்தில் விற்பனை முனை (வணிகர்களின் பார்வையில் வாங்கு முனை) சிலநேரங்களில் **சேவை முனை** எனவும் அழைக்கப்படுகின்றது; ஏனெனில் இங்கு விற்பனை மட்டும் நடக்காது திரும்பப் பெறுதலும் நுகர்வோர் ஆணையைப் பெறுவதும் கூட நிகழ்கின்றன. மேலும் மேம்பட்ட விற்பனை முனை மென்பொருட்களில் இருப்பிலுள்ள பொருட்களின் மேலாண்மை, நுகர்வோர் மேலாண்மை, கிடங்கு மேலாண்மை போன்ற சிறப்புக் கூறுகளும் ஒருங்கிணைக்கப்படுகின்றன. தற்கால விற்பனை முனை அமைப்புகளுக்கு முன்னதாக இந்த செயற்பாடுகள் தனித்தனியாகவும் மனித முயற்சியாகவும் நடந்தன; மேலும் தரவுகளை கணினியில் தட்டச்சிடும்போது பிழைகள் ஏற்படும் வாய்ப்புகளும் எழுந்தன.
# ஹட்பெரின் விதி

"முன்னேற்றம் சீர்குலைவுக்கு வழிவகுக்கும்” (*improvement means deterioration*) என்று கூறுகிறது **ஹட்பெரின் விதி** (*Hutber's law*). ஒரு விசயத்தில் முன்னேற்றம் காண முயற்சிகள் மேற்கொள்ளப்படுகின்றது. அவற்றால் விளையும் மாற்றங்கள் நிலையை மேலும் சீர் குலையச் செய்து விடும் என்பதே இந்த விதியின் அவதானிப்பு. இது முதன் முதலில் 1960களில் பேட்ரிக் ஹட்பெர் என்ற இதழாளரால் எடுத்துரைக்கப்பட்டது.
# வார்ப்புரு:மக்கட்பெயரியல்

| bodyclass = hlist  
| list1 =
- இனப்பெயர்
- முழுப் பெயர்
- குடும்பப் பெயர்
- சூட்டிய பெயர்
- நடுப்பெயர்
- தந்தைவழிப் பெயர்
- தாய்வழிப்பெயர்
- திருமணத்துக்கு முந்தைய மற்றும் பிந்தைய பெயர்கள்
- சிறப்புப்பெயர்
- புனைப்பெயர்
- சட்டப்பெயர்
- பெயர் மாற்றம்
- அடிமைப்பெயர்
}}
# விக்கிப்பீடியா:உங்களுக்குத் தெரியுமா/அக்டோபர் 22, 2014

- **நச்சு அம்புத் தவளை** (படம்) ஒரு வகையான கொழகொழப்பான, கொடிய நஞ்சைத் தன் முதுகுப்பகுதியில் சுரக்கின்றது.
- சதுரங்க விளையாட்டில் சதுரங்கப் பலகையில் சில காய்கள் மட்டும் எஞ்சி நிற்கும் நிலை **சதுரங்க இறுதியாட்டம்** எனப்படும்.
- 15ஆம் நூற்றாண்டில் எழுதப்பட்ட **யாழ்ப்பாணம் பிரதான வீதிக் கல்வெட்டு** யாழ்ப்பாண நகரின் உணவு விடுதி ஒன்றின் கதவு நிலையின் படிக்கல்லாகப் பயன்பட்ட நிலையில் கண்டுபிடிக்கப்பட்டது.
- **கற்பனை அலகு** என்றழைக்கடும் <math>i</math> மெய்யெண்களை சிக்கலெண்களுக்கு நீட்டிக்கும் ஒரு கணிதக் கருத்துரு.
- **969 இயக்கம்** என்பது பௌத்தர்களைப் பெரும்பான்மையாகக் கொண்ட பர்மாவில் இசுலாமியப் பரம்பலை எதிர்க்க உருவாக்கப்பட்ட ஒரு சர்ச்சைக்குரிய தேசியவாத அமைப்பு.
# மின்வழி நிதிமாற்று விற்பனை முனை

**மின்வழி நிதிமாற்று விற்பனை முனை** (**EFTPOS**, உச்சரிப்பு: , **ஈஎப்டிபிஓஎசு**) — **விற்பனை முனையில் மின்வழி நிதி மாற்றம்** — என்பது விற்பனை முனையொன்றில் அமைந்துள்ள கணிமுனையங்களின் வழியே பற்று அல்லது கடன் அட்டைகளைக் கொண்டு மின்வழி நிதி மாற்றுகை அமைப்பைப் பயன்படுத்திக் கட்டணம் கட்டுகின்ற முறைமையாகும். 1981ஆம் ஆண்டில் இந்த முறைமை அமெரிக்க நாட்டில் செயற்படுத்தப்பட்டது; விரைவிலேயே மற்ற நாடுகளும் இதனைப் பின்பற்றின.  
பற்று அட்டைகளும் கடனட்டைகளும் நெகிழியாலான அட்டைகளில் ISO/IEC 7810 ID-1 சீர்தரத்தின்படி பொறிக்கப்படுகின்றன. மேலும் ISO/IEC 7812 சீர்தரத்தை ஒட்டிய வங்கி அட்டை எண் இவைகளில் பொறிக்கப்படுகின்றன.
# விக்கிப்பீடியா:உங்களுக்குத் தெரியுமா/அக்டோபர் 29, 2014

- **வேகத் தடுப்பான்**கள் (படம்) சாலைகளில் ஏறி இறங்கிச் செல்ல வேண்டிய நிலையை ஏற்படுத்துவதன் மூலம் வண்டிகளின் வேகத்தைக் குறைக்கின்றன.
- சோழ மன்னர்கள் **ஆதுர சாலை**கள் என்றழைக்கபப்ட்ட மருத்துவமனைகளுக்கு நிலங்களை அறக்கொடையாக வழங்கினர்.
- **டை எத்தில் ஈதர்** கரைப்பானாகவும், மயக்க மருந்தாகவும் பயன்படுகிறது.
- **சேரந்தீவம்** என்பது மொழிபெயர்க்கக் கடினமான பத்து ஆங்கிலச்சொற்களில் ஒன்றாக கருதப்படும் *Serendipity* என்னும் சொல்லின் தமிழ் வடிவம் ஆகும்.
- இறைமையுள்ள நாடுகளுக்கிடையே ஆறுகள், மலைத் தொடர்கள், அல்லது பாலைவனங்கள் போன்ற இயற்கையான புவியியல் அமைப்பால் எழும் எல்லைக்கோடு **இயற்கை எல்லை** எனப்படும்.
# கோ. விசுவநாதன்

**கோ. விசுவநாதன்**, இந்தியாவிலுள்ள, தமிழ்நாடு மாநிலத்தின், வேலூர் மாவட்டத்திலுள்ள வேலூர் தொழில் நுட்ப பல்கலைக்கழகத்தின் நிறுவனரும் மற்றும் வேந்தரும் ஆவார். இவர் 1938 ஆம் ஆண்டு திசம்பர் எட்டாம் நாள் வேலூர் மாவட்டத்தில் உள்ள ஒரு குக்கிராமமான கொத்தக்குப்பத்தில் பிறந்தார். இவர் நாடாளுமன்ற உறுப்பினர் மற்றும் தமிழ்நாடு சட்டமன்ற உறுப்பினராகவும் பணியாற்றியுள்ளார். அனைத்திந்திய அண்ணா திராவிட முன்னேற்றக் கழகம் வேட்பாளராக சட்டமன்ற தேர்தலில் போட்டியிட்டு 1980ஆம் ஆண்டில் அணைக்கட்டு தொகுதியிலிருந்தும், 1991 தேர்தலில் ஆற்காடு தொகுதியிலிருந்தும் வெற்றி பெற்று, தமிழ்நாடு மாநிலத்தில் சட்டமன்ற உறுப்பினராகத் தேர்ந்தெடுக்கப்பட்டார்..
# கோ. விசுவநாதன்

## இளமைப் பருவம்

விசுவநாதன், கோவிந்தசாமி தம்பதியருக்கு ஆறாவது குழந்தையாக பிறந்தார். வேலூர் மாவட்டம் குடியாத்தம் தாலுக்காவில் உள்ள குக்கிராமமான கொத்தக் குப்பத்தில் முறையான கல்வியளிக்கும் பள்ளிக்கூடம் எதுவும் அப்போது இல்லை. இதனால் அனைத்து குழந்தைகளும் கூடும் இடமான நடேச முதலியார் என்பவரது வீட்டில் இவருடைய பள்ளிப் படிப்பு தொடங்கியது. இவருடைய முதல் ஆசிரியரான பட்டு ரங்கநாதன், இவருடைய ஆர்வமிகுதியையும் பேச்சுத்திறன்களையும் அடையாளம் கண்டார். பட்டு ரங்கநாதன், மாணவர் மன்றம் ஒன்றைத் தொடங்கி மன்றத்தின் மூலமாகப் பேச்சுப் போட்டிகளை நடத்தினார். விஸ்வநாதன் ஆவலுடன் போட்டியில் கலந்து கொண்டு தன்னுடைய திறமைகளை வெளிப்படுத்தினார். தனது ஆசிரியரிடமிருந்து புத்தகங்களை கடன் வாங்கி ஓய்வு நேரங்களில் அவற்றை வாசித்து அறிவைப் பெருக்கிக் கொண்டார்.ஒர் உயர்நிலைப் பள்ளி மாணவராக விசுவநாதன் சகலகலா வல்லவராக விளங்கினார். குறிப்பாக படிப்பு மற்றும் விளையாட்டுகளில் தனித்துவம் பெற்று சிறந்து விளங்கினார்.
# கோ. விசுவநாதன்

## கல்வி

விசுவநாதன், சிறுவயது முதலே சிறந்த கல்வியாளராக விளங்கினார். சென்னையிலுள்ள லயோலா கல்லூரியில் கல்வி கற்று பொருளியல் முதுகலைப் பட்டம் பெற்றார். தொடர்ந்து சென்னைப் பல்கலைக்கழகத்தில் சட்டப் படிப்பையும் நிறைவு செய்த இவர் 2003ஆம் ஆண்டில் ஹார்வர்ட் பிசினஸ் ஸ்கூலில் மேம்பட்ட மேலாண்மை திட்டப் படிப்பையும் நிறைவுச் செய்தார். இவரது தலைமைத் திறன்களைக் கண்ட முன்னாள் முதல்வர் கா. ந. அண்ணாதுரை 1967 ஆம் ஆண்டு நடைபெற்ற தேர்தலில், திராவிட முன்னேற்ற கழகம் சார்பாக போட்டியிட ஒரு போட்டியாளராக இவரைத் தேர்ந்தெடுத்தார். இவரும் போட்டியிட்ட தனது தொகுதியில் வெற்றி பெற்று சுமார் 500,000 வாக்குகள் பெற்று, மக்களின் பிரதிநிதியாக இந்திய நாடாளுமன்றத்திற்குத் தேர்ந்தெடுக்கப்பட்டார்.
# கோ. விசுவநாதன்

## பொறுப்புகள்

தற்போது, விசுவநாதன் பின்வரும் அலுவலகங்களில் பொறுப்பு வகிக்கிறார்..  
- வேந்தர், வேலூர் தொழில்நுட்பப் பல்கலைக்கழகம், வேலூர்
- வேந்தர், வேலூர் தொழில்நுட்பப் பல்கலைக்கழகம், சென்னை
- தலைவர் மற்றும் நிர்வாக அறங்காவலர் வட ஆற்காடு கல்வி மற்றும் அறக்கட்டளை, வேலூர்
- தலைவர், அமெரிக்க நண்பர்கள் அமைப்பு, சென்னை
- செயல் தலைவர் நூற்றாண்டு விழா அறக்கட்டளை, சென்னை
- துணை தலைவர் திரு. வி. க. மற்றும் டாக்டர் மு.வ கல்வி அறக்கட்டளை, சென்னை
# களவளாவல்

**பொருத்தம் பார்த்தல்** என்பது மேற்கத்திய முறையில் (Dating) என்றழைக்கப்படுகின்றது. இந்த பொருத்தல் பார்த்தல் என்பது தனக்கு ஏற்ற துணையை தானே, தனது விருப்புக்கு அமைவாக தேர்ந்தெடுத்துக்கொள்ளும் வகையில், இருவரும் ஒரு பொதுவான இடத்தில் ஒரு குறிப்பிட்ட திகதியில் சந்தித்து தமக்கு இடையேயான பொருத்தம் பார்த்துக்கொள்வதைக் குறிக்கும். இருப்பினும் இவற்றில் நாடுகளுக்கு இடையேயான சிற்சில வேறுபாடுகளையும் கொண்டுள்ளன.
# களவளாவல்

## சொல்விளக்கம்

"Dating" எனும் ஆங்கிலச் சொல்லின் நேரடிப்பொருள் **திகதியிடல்** என்பதாகும். இருப்பினும் இச்சொல்லுக்கான வெவ்வேறு பொருள்கள் உள்ளன. காதல் மற்றும் உறவுடன் கூடிய பயன்பாட்டில் இச்சொல்லின் பொருளானது "பொருத்தம் பார்த்தல்" என்றே பயன்படும். அத்துடன் இந்த "dating" எனும் சொல், பொருத்தம் பார்த்தலுக்கான சந்திக்கும் திகதியை குறிப்பதால் "பொருத்தம் பார்த்தலுக்கான திகதியிடல்" என்றும் குறிப்பிடலாம். அதேவேளை ஏற்கனவே அறிமுகமான இருவர் அல்லது இல்லற வாழ்வில் இணைந்த இருவரின் உறவு நிலையின் போதான நிகழ்வுகள் அல்லது சந்திப்புகள் "பொருத்தம் வலுப்படுத்தல்" என்று பொருட்படும்.
# களவளாவல்

## மேற்கத்தியப் பண்பாட்டில் பொருத்தம் பார்த்தல்

ஐரோப்பிய நாடுகள் மற்றும் வடக்கு கிழக்கு ஆசிய நாட்டவர்கள் ஹொங்கொங் உட்பட ஒரு வயது எல்லைக்குப்பின் தமக்குப் பொருத்தமான துணையைத் தாமே தேடிக்கொள்ளும் முழு உரிமையை இந்த சமுதாயக் கட்டமைப்புகள் கொண்டுள்ளன. அது போன்றே ஒருவர் தனக்கு ஏற்ற துணையை "பொருத்தம் பார்த்தல்" ஊடாக சந்தித்து இருவருக்குமான பொருத்தம் இல்லை எனும் நிலையில், குறிப்பிட்ட அவர்களின் சந்திப்பு அன்றுடன் முற்றுப்படும். சிலவேளை சிலநாட்களாக அல்லது சிலகாலமாக தொடர்ந்து பின்னர் "பொருத்தம் இல்லை" என பிரிந்து விடுவதும் உண்டு. தமிழர் பண்பாட்டில் சாதகப் பொருத்தம் சரிவராவிட்டால் வேறு சாதகம் தேடுவது போன்றே, மேற்கத்திய பண்பாட்டிலும் ஒருவருடன் பொருத்தம் இல்லையாயின் தமக்கு ஏற்ற வேறு துணையைத் தேடத் தொடங்கிவிடுவர். பொருத்தம் பார்த்தோம் எனும் ஒரே காரணத்திற்காக ஒருவரை ஒருவர் வற்புறுத்துதல் போன்ற விடயங்களுக்கு அரச சட்டங்கள் இடமளிப்பதில்லை.
# களவளாவல்

## பொருத்தம் பார்த்தலுக்கான அரச சட்டங்கள்

குறிப்பிட்ட வயது ஒருவர் தனக்கு ஏற்ற துணையை எவரின் இடையூறும் இன்றி தேடிக்கொள்வதற்கான முழுமையான உரிமையையும் மேற்கத்தையை நாட்டு அரச சட்டங்கள் வழங்குகின்றன. அத்துடன் தமக்கு பொருத்தமான ஒருவரை தேடிக்கொள்வதில் அல்லது தேடிக்கொண்டவரை தனது வாழ்க்கைத் துணையாக ஏற்றுக்கொள்வதில் எவருடைய தலையீடுக்கும் மேற்கத்தைய சட்டங்களில் இடமில்லை. குறிப்பாக பெற்றோர்கூட தலையிட முடியாது. வேண்டுமானால் ஆலோசனை வழங்கலாம்.  
கீழேத்தேய நாடுகளிலும் தனக்கு ஏற்ற துணையைத் தானே தேடிக்கொள்ளும் சட்டங்கள் இருந்தாலும் அவை இறுக்கமான முறைகளைக் கொண்டதாக இல்லை.
# களவளாவல்

## பொருத்தம் பார்த்தலின் வகைகள்

இந்த பொருத்தம் பார்த்தலில் பலவகைகள் உள்ளன. இளம் வயதினர் மேற்கொள்ளும் பொருத்தம் பார்த்தல், வயதானோரின் பொருத்தம் பார்த்தல், தன்னின சேர்க்கையாளர்களின் பொருத்தம் பார்த்தல், திருமணம் எனும் பந்தத்திற்குள் நுழையாமல் பாலியல் ரீதியான உறவுகளை பேணும் வகையில் மட்டுமே வைத்துக்கொள்வதற்கான பொருத்தம் பார்த்தல் என பலவேறு வகைகள் உள்ளன. இதை கீழ்காணும் தலைப்பிலும் பிரிக்கலாம்
- சாதாரண பொருத்தம் பார்த்தல் (Regular date).
- இரட்டை வழிப் பொருத்தம் (Double date) - இரு தம்பதியினர் டேட் செய்தல்.
- குழு பொருத்தம் பார்த்தல் (Group date) - பலர் டேட் செய்தல்.
- அறியாப் பொருத்தம் பார்த்தல் (Blind date) - ஒருவரை ஒருவர் தனிப்பட்ட முறையில் அறியாத நிலையில்(புகைப்படத்தில் முன்னர் பார்த்திருப்பினும்) ஒரு நிறுவனம் மூலம் இணைய தளம் மூலமோ நிகழ்வது.
- தொலைதூர பொருத்தம் பார்த்தல் (Long Distance Date) - இருவரும் மிகுந்த தூரத்தில் இருப்பதால், விடுமுறை நேரத்தில் மட்டும் குறைந்த காலத்துக்கு ஒன்றாக நேரத்தைச் செலவழித்தல்.
# களவளாவல்

## முதல் பொருத்தம் பார்த்தல்

முதல் பொருத்தம் பார்த்தல் என்பது ஒருவர் தான் எதிர்பார்க்கும் எதிர்காலத் துணையை தனக்கு ஏற்றவரா என பார்க்கப்படும் முதல் "பொருத்தம் பார்த்தல்" நிகழ்வாகும். அவ்வாறு முதல் பொருத்தம் பார்த்தல் நிகழ்வு என்பது பலருக்கு வாழ்க்கையில் மறக்கமுடியாத நிகழ்வுகளாகி விடுகின்றன. அவை குறித்த ஏராளமான அனுபவ குறிப்புகளும் இணையத்தில் குவிந்து கிடக்கின்றன. அத்துடன் முதல் பொருத்தம் பார்த்தலுக்கான அறிவுரை குறிப்புகளும் நிறைய உள்ளன.
# களவளாவல்

## பொருத்தம் வலுப்படுத்தல்

இந்த பொருத்தம் பார்த்தல் நிகழ்வுகள், ஏற்கனவே புரிந்துணர்வுகளைக் கொண்ட இருவரின் உறவை வலுப்படுத்தும் வகையில் சந்தித்தல், சுற்றுலா செல்லல், நிகழ்ச்சிகளில் பங்குகொள்ளல், உணவகங்கள் செல்லல் போன்ற நிகழ்வுகளையும் உள்ளடக்கியது ஆகும். இங்கே "பொருத்தம் வலுப்படுத்தல்" எனப் பார்க்கப்படுகிறது.
# களவளாவல்

## பொருத்தம் பார்த்தலின் மோசடிகள்

இந்த "பொருத்தம் பார்த்தல்" செயல்கள் ஊடாக பல மோசடிகளும் இடம் பெறுகின்றன. ஏற்கனவே வாழ்க்கைத் துணையைக் கொண்ட ஒருவர், பொய்யான காரணங்களைக் காட்டி இன்னொருவரைக் கவருதல் போன்ற மோசடிகளும் நடக்கின்றன.
# களவளாவல்

## பொருத்தங்களை ஏற்பாடு செய்தல்

- **இணைய பொருத்தம் பார்த்தல்:** இணைய தளம் மூலம் சந்தித்தல்
- **வேகப் பொருத்தம் பார்த்தல் (Speed Dating):** குறிப்பிட்ட நபர்கள் ஒரு பொது இடத்தில் ஒருவரை பற்றி ஒருவர் அறிந்து கொள்ள கூடுவர். ஒரு நபர் இன்னொரு நபருடன் ஒரு குறிப்பிட்ட நேரம் வரை அளவளாவுவர். பிறகு ஆவர்கள் சரியான துணை கிடைக்கும் வரை வேறு நபர்களுடன் இதை முறையை தொடர்வர்.
- **நகர்பேசி பொருத்தம் பார்த்தல்:** இங்கு ஒருவர் மீதான இன்னொருவரின் ஈடுபாட்டையும் புரிதலையும் குறுஞ்செய்திகள் மூலம் பரிமாறிக்கொள்ளுதல்
- **கணினி வழி பொருத்தம் பார்த்தல்:** கணினி வீடியோ கேம் அவதார்களை கொண்டு வீடியோ கேம் பயனர்கள் ஒருவருடன் இன்னொருவர் கணினி உலகில் நேரத்தை செலவழிப்பர். விருப்பம் இருப்பின், நிகழ்நேரத்தில் பிறகு சந்தித்து கொள்வர்.
- **விழாக்கள் வழிப் பொருத்தம் பார்த்தல் (Singles Events):** துணையற்ற ஒரு குறிப்பி்ட்ட நபர்கள் புதிய நபர்களை அறிந்து கொள்ள விழாக்கள், விளையாட்டுகள் முதலியவற்றை ஏற்பாடு செய்வர். இதன் மூலமும் டேட்டிங் நடைபெறும்
# சூசன்னா (இயேசுவின் சீடர்)

**சூசன்னா** என்பவர் இயேசு கிறித்துவின் பணிவாழ்வோடு தொடர்புடைய ஒரு பெண் ஆவார். இவர் லூக்கா நற்செய்தியின் 8ஆம் அதிகாரத்தின் தொடக்கத்தில் வேறு சில பெண்களோடு சேர்ந்த தமது உடைமைகளைக் கொண்டு இயேசுவுக்குப் பணிவிடை செய்துவந்தார்கள் என விவிலியம் குறிக்கின்றது.  
*சூசன்னா* என்னும் பெயருக்கு லில்லி மலர் என்பது பொருள்.
# ராம்பூர் சட்டமன்றத் தொகுதி (உத்தரப் பிரதேசம்)

ராம்பூர் மனிஹாரான் சட்டமன்றத் தொகுதி, ராம்பூர் காஸ் சட்டமன்றத் தொகுதி, ராம்பூர் சட்டமன்றத் தொகுதி (இமாச்சலப் பிரதேசம்) ஆகியவற்றுடன் குழப்பிக் கொள்ளாதீர்.  
ராம்பூர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது ராம்பூர் மக்களவைத் தொகுதிக்கு உட்பட்டது.
# ராம்பூர் சட்டமன்றத் தொகுதி (உத்தரப் பிரதேசம்)

## பகுதிகள்

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் ராம்பூர் மாவட்டத்துக்கு உட்பட்ட கீழ்க்காணும் பகுதிகள் உள்ளன.
# மேரட் சட்டமன்றத் தொகுதி

:மேரட் பாளையம் சட்டமன்றத் தொகுதி, தெற்கு மேரட் சட்டமன்றத் தொகுதி ஆகியவற்றுடன் குழம்ப வேண்டாம்.
மேரட் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது மேரட் மக்களவைத் தொகுதிக்கு உட்பட்டது.
# மேரட் சட்டமன்றத் தொகுதி

## பகுதிகள்

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
# நெடுங்குழு (தனிம அட்டவணை)

**நெடுங்குழு**அல்லது கூட்டம் அல்லது தொகுதி என்பது தனிமங்களின் அட்டவணையில் மேலிருந்து கீழாக அடுக்கப்பட்டுள்ள நெடுக்கு வரிசையைக் குறிக்கும். தனிம அட்டவணையில் மொத்தம் 18 நெடுங்குழுக்கள் உள்ளன. தனிமங்களின் அட்டவணையானது அணுக்களின் அமைப்பைப் பொருத்து ஒரு சீர்மையுடன் அடுக்கப்பட்டுள்ளது. இதனால், நெடுங்குழுக்கள் வேதியியல் தொடர்புடைய வரிசைகளாய் இருக்கின்றன. முன்பு பயன்பாட்டில் இருந்து வந்த அட்டவணையில் ரோம எண்கள் பயன்படுத்தப்பட்டன. இதே போன்று அமெரிக்க அட்டவணையிலும் ரோம எண்களே இருந்தன. தனிம அட்டவணையில் உள்ள தனிமங்கள் அவற்றின் தொகுதிகளில் ஒரே எலக்ட்ரான் அமைப்புகளைப் பெற்றுள்ளன. மேலும் அவை அவற்றின் வெளிக்கூட்டு சுழல் தடத்தில் (orbital) சம எண்ணிக்கையில் எலக்ட்ரான்களையும், ஒரே பண்புகளையும் பெற்றுள்ளன.  
18 நெடுங்குழுக்களும் அவைகளின் பழைய மற்றும் புதிய எண்ககளின் வகைபடுத்திய அட்டவணை கீழே கொடுக்கப்பட்டுள்ளது.
# நெடுங்குழு (தனிம அட்டவணை)

## தொகுதி

| நெடுங்குழு 1 | IA | IA | கார மாழைகள் அல்லது லித்தியம் தொகுதி |  |
| --- | --- | --- | --- | --- |
| நெடுங்குழு 2 | IIA | IIA | காரக்கனிம மாழைகள் அல்லது பெரிலியம் தொகுதி |  |
| நெடுங்குழு 3 | IIIA | IIIB | இசுக்காண்டியம் தொகுதி |  |
| நெடுங்குழு 4 | IVA | IVB | டைட்டேனியம் தொகுதி |  |
| நெடுங்குழு 5 | VA | VB | வனேடியம் தொகுதி |  |
| நெடுங்குழு 6 | VIA | VIB | குரோமியம் தொகுதி |  |
| நெடுங்குழு 7 | VIIA | VIIB | மாங்கனீசு தொகுதி |  |
| நெடுங்குழு 8 | VIII | VIIIB | இரும்பு தொகுதி |  |
| நெடுங்குழு 9 | VIII | VIIIB | கோபால்ட் தொகுதி |  |
| நெடுங்குழு 10 | VIII | VIIIB | நிக்கல் தொகுதி |  |
| நெடுங்குழு 11 | IB | IB | செப்பு தொகுதி |  |
| நெடுங்குழு 12 | IIB | IIB | துத்தநாகம் தொகுதி |  |
| நெடுங்குழு 13 | IIIB | IIIA | போரான் தொகுதி |  |
| நெடுங்குழு 14 | IVB | IVA | கரிமம் தொகுதி |  |
| நெடுங்குழு 15 | VB | VA | நைத்ரசன் தொகுதி |  |
| நெடுங்குழு 16 | VIB | VIA | உயிர்வளிக்குழு அல்லது ஆக்சிசன் தொகுதி |  |
| நெடுங்குழு 17 | VIIB | VIIA | ஆலசன் அல்லது புளோரின் தொகுதி |  |
| நெடுங்குழு 18 | நெடுங்குழு 0 | VIIIA | அருமன் வாயு | } |
# நெடுங்குழு (தனிம அட்டவணை)

## வேதியியல் தொடர்

ஆவர்த்தன அட்டவணையில் வேதியியல் தொடர் வேதியியல் தனிமங்களின் என்பது ஒரு வரிசையைக் குறிக்கும். இவ்வரிசையிலுள்ள தனிமங்களின் இயற்பியல் மற்றும் வேதியியல் பண்புகள் தொடரின் ஒரு முனையிலிருந்து மறு முனைக்குச் செல்லும்போது படிமுறையான வேறுபாடுகளைக் காட்டுகின்றன. வேதியியல் தொடர், ஆவர்த்தன அட்டவணைக்கு முன்னரே கண்டுபிடிக்கப்பட்டுவிட்டது.  
பல வேதியியல் தொடர்கள் ஆவர்த்தன அட்டவணைக் கூட்டங்களை அச்சொட்டாக ஒத்துள்ளன. இது ஒரு தற்செயலான ஒற்றுமையல்ல. தனிமங்களை ஒரே கூட்டத்தில் சேர்ப்பதற்கு ஏதுவான இயல்பியல் பண்புகள், ஆவர்த்தன அட்டவணையில் அவற்றை ஒரே கூட்டத்தில் சேர்ப்பதற்கான அதே அணு ஒழுக்குப் புறவமைப்புக்களிலேயே தங்கியுள்ளது.  
ஆவர்த்தன அட்டவணையின் வேதியியல் தொடர்கள்:  
| காரமண் உலோகங்கள் | (ஆவர்த்தன அட்டவணைக் கூட்டம் 2) |
| --- | --- |
| லந்தனைட்டுகள் |  |
| அக்டினைட்டுகள் |  |
| இடைநிலை உலோகங்கள் |  |
| குறை உலோகங்கள் |  |
| உலோகப்போலிகள் |  |
| உலோகமல்லாதவை |  |
| அலசன்கள் | (ஆவர்த்தன அட்டவணைக் கூட்டம் 17) |
| சடத்துவ வாயுக்கள் | (ஆவர்த்தன அட்டவணைக் கூட்டம் 18) |
# லக்னோ கிழக்கு சட்டமன்றத் தொகுதி

**லக்னோ கிழக்கு சட்டமன்றத் தொகுதி** (*Lucknow East Assembly constituency*) இந்தியாவின் உத்தரப் பிரதேச மாநிலத்தில் இலக்னோ மாவட்டத்தில் இலக்னோ நகரின் கிழக்குப் பகுதியை உள்ளடக்கிய சட்டமன்றத் தொகுதி ஆகும். இது லக்னோ மக்களவைத் தொகுதிக்கு உட்பட்டது. இத்தொகுதி லக்னோ மக்களவைத் தொகுதியில் உள்ள ஐந்து சட்டமன்றத் தொகுதிகளில் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் 173 ஆக எண்ணிடப்பட்டுள்ளது.
# லக்னோ கிழக்கு சட்டமன்றத் தொகுதி

## சட்டமன்ற உறுப்பினர்

- 2012 - கல்ராஜ் மிஸ்ரா - பாரதிய ஜனதா கட்சி
# கான்பூர் பாளையம் சட்டமன்றத் தொகுதி

**கான்பூர் பாளையம் சட்டமன்றத் தொகுதி** (*Kanpur Cantonment Assembly constituency*) உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது கான்பூர் மக்களவைத் தொகுதிக்கு உட்பட்டது. இதை கான்பூர் கன்டோன்மென்ட் சட்டமன்றத் தொகுதி என்றும் குறிப்பிடுவர்.
# கான்பூர் பாளையம் சட்டமன்றத் தொகுதி

## சட்டமன்ற உறுப்பினர்

- 2012 - ரகுநந்தன் சிங் பதவுரியா - பாரதிய ஜனதா கட்சி
# கல்யாண்பூர் சட்டமன்றத் தொகுதி (உத்தரப் பிரதேசம்)

::இதே பெயரில் உள்ள பிற தொகுதிகளைப் பற்றி அறிய, கல்யாண்பூர் சட்டமன்றத் தொகுதி என்ற பக்கத்தைப் பார்க்கவும்.  
கல்யாண்பூர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.
# கல்யாண்பூர் சட்டமன்றத் தொகுதி (உத்தரப் பிரதேசம்)

## சட்டமன்ற உறுப்பினர்

- 2012 - சதீஷ் குமார் நிகாம் - சமாஜ்வாத் கட்சி
# கல்யாண்பூர் சட்டமன்றத் தொகுதி

கல்யாண்பூர் சட்டமன்றத் தொகுதி என்ற பெயரில் உள்ள கட்டுரைகள்:
1. கல்யாண்பூர் சட்டமன்றத் தொகுதி (உத்தரப் பிரதேசம்)
1. கல்யாண்பூர் சட்டமன்றத் தொகுதி (மேற்கு வங்காளம்)
1. கல்யாண்பூர் சட்டமன்றத் தொகுதி (சமஸ்திபூர் மாவட்டம்), பீகார்
1. கல்யாண்பூர் சட்டமன்றத் தொகுதி (மேற்கு சம்பாரண் மாவட்டம்), பீகார்
# பிட்டூர் சட்டமன்றத் தொகுதி

**பிட்டூர் சட்டமன்றத் தொகுதி** (*Bithoor Assembly constituency*) உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.
# பிட்டூர் சட்டமன்றத் தொகுதி

## சட்டமன்ற உறுப்பினர்கள்

| வருடம் | உறுப்பினர் | கட்சி |
| --- | --- | --- |
| 2012 | முனீந்திர சுக்லா | சமாஜ்வாதி கட்சி |
| 2017 | அபிஜித் சிங் சங்கா | பாரதிய ஜனதா கட்சி |
| 2022 | முனிந்திரா சுக்லா | சமாஜ்வாதி கட்சி |
# அக்பர்பூர் ரனியா சட்டமன்றத் தொகுதி

அக்பர்பூர் ரானியா சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.
# அக்பர்பூர் ரனியா சட்டமன்றத் தொகுதி

## சட்டமன்ற உறுப்பினர்

| ஆண்டு | உறுப்பினர் | கட்சி |
| --- | --- | --- |
| 2012 | ராம்சுவரூப் சிங் | சமாஜ்வாதி கட்சி |
| 2017 | பிரதிபா சுக்லா | பாரதிய ஜனதா கட்சி |
| 2022 |  |  |
# அசுடோர்கா பெருங்கோவில்

**அசுடோர்கா பெருங்கோவில்** (ஆங்கிலம்: Cathedral of Astorga; எசுப்பானியம்: Catedral de Santa María de Astorga) என்பது எசுப்பானியாவின் அசுடோர்கா எனும் இடத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இப்பெருங்கோவில் 1931 ஆம் ஆண்டில் எசுப்பானிய நினைவுச் சின்னமாக்கப்பட்டது. இதன் கட்டுமானப் பணிகள் 1417 ஆம் ஆண்டில் ஆரம்பமாயின. இப்பேராலயத்தைக் கட்டுவித்தவர் பதினெட்டாம் சிக்லோ அரசர் (Siglo XVIII) ஆவார்.
# அசுடோர்கா பெருங்கோவில்

## குறிப்பிடத்தக்க மக்கள்

- ரமோன் கோன்சலஸ் பாரோன் (1897-1987), 1926-1946 வரை அஸ்டோர்கா கதீட்ரலில் பாடகர்.
# பீகார் சட்டப் பேரவை

**பீகார் சட்டப் பேரவை** இந்தியாவின் பீகார் மாநிலத்தின் ஈரவை பீகார் சட்டமன்றத்தின் கீழவை ஆகும். முதல் மாநில தேர்தல் 1952 இல் நடைபெற்றது.  
பீகார் பிரிவினைக்கு முன், ஒரு நியமன உறுப்பினர் உட்பட சட்டசபையில் மொத்த உறுப்பினர்களின் பலம் 331 ஆக இருந்தது. பிரிவினைக்குப் பிறகு, உறுப்பினர்கள் 243 ஆகக் குறைக்கப்பட்டன. சிறி கிருட்டிணா சின்கா அவையின் முதல் தலைவராகவும் , முதல் முதலமைச்சராகவும் ஆனார், அனுக்ரா நாராயண் சின்கா அவையின் முதல் துணைத் தலைவராகவும் முதல் துணை முதல்வராகவும் தேர்ந்தெடுக்கப்பட்டார்.
# பீகார் சட்டப் பேரவை

## வரலாறு

இந்திய அரசுச் சட்டம், 1935 இயற்றப்பட்ட பிறகு, பீகார் மற்றும் ஒரிசா தனி மாநிலங்களாக மாறியது. சட்டத்தின்படி ஈரவை கள் கொண்ட சட்டமன்றம் அறிமுகப்படுத்தப்பட்டது. 22 சூலை 1936 இல், முதல் பீகார் சட்ட மேலவை அமைக்கப்பட்டது. அதில் 30 உறுப்பினர்கள் இருந்தனர் மற்றும் ராஜீவ் ரஞ்சன் பிரசாத் தலைவராக இருந்தார். பீகார் சட்டமன்றத்தின் இரு அவைகளின் முதல் கூட்டு அமர்வு 22 சூலை 1937 இல் நடந்தது. பீகார் சட்டப் பேரவையின் பேரவைத் தலைவர் இராம் தயாலு சிங் தேர்வு செய்யப்பட்டார்.
# பீகார் சட்டப் பேரவை

## பீகார் சட்டப் பேரவை பதவிக் காலங்கள்

பீகார் சட்டப் பேரவை தொடங்கப்பட்ட மற்றும் கலைக்கப்பட்ட தேதிகள் பின்வருமாறு. ஒவ்வொரு சட்டப் பேரவைக்கும் முதல் அமர்வு தேதி மற்றும் பதவிக்காலம் முடிக்கும் தேதி ஆகியவை தொடக்க மற்றும் கலைப்பு தேதிகளில் இருந்து தேதிகளிலிருந்து (முறையே) வேறுபட்டிருக்கலாம்.  
| சட்டப் பேரவை | தொடக்கம் | கலைப்பு | நாள்கள் | பேரவைத் தலைவர் | அமைச்சரவை |
| --- | --- | --- | --- | --- | --- |
| இடைக்கால அரசு | 25 ஏப்ரல் 1946 | 19 மே 1952 | 2,041 | பிந்தேஸ்வரி பிரசாத் வர்மா | முதல் சிறி கிருட்டிணா சின்கா அமைச்சரவை |
| 1வது | 20 மே 1952 | 31 மார்ச் 1957 | 1,776 | இரண்டாவது சிறி கிருட்டிணா சின்கா அமைச்சரவை |  |
| 2வது | 20 மே 1957 | 15 மார்ச் 1962 | 1,760 | மூன்றாவது சிறி கிருட்டிணா சின்கா அமைச்சரவை (1961 வரை)
தீப் நாராயண் சிங் இடைக்கால அமைச்சரவை (17 நாள்கள்)
முதல் பினோதானந்த் ஜா அமைச்சரவை (1961-62) |  |
| 3வது | 16 மார்ச் 1962 | 16 மார்ச் 1967 | 1,826 | லக்ஷ்மி நாராயண் சுதன்ஷு |  |
| 4வது | 17 மார்ச் 1967 | 26 பெப்ரவரி 1969 | 712 | தானிக் லால் மண்டல் |  |
| 5வது | 26 பெப்ரவரி 1969 | 28 மார்ச் 1972 | 1,126 | இராம்நாராயண் மண்டல் |  |
| 6வது | 29 மார்ச் 1972 | 30 ஏப்ரல் 1977 | 1,858 | ஹரி நாத் மிஸ்ரா |  |
| 7வது | 24 சூன் 1977 | 17 பெப்ரவரி 1980 | 968 | திரிபுராரி பிரசாத் சிங் |  |
| 8வது | 8 சூன் 1980 | 12 மார்ச் 1985 | 1,738 | இராதானந்தன் ஜா |  |
| 9வது | 12 மார்ச் 1985 | 10 மார்ச் 1990 | 1,824 | சிவ சந்திர ஜா (1989 வரை)
ஹிதாயத்துல்லா கான் |  |
| 10வது | 10 மார்ச் 1990 | 28 மார்ச் 1995 | 1,844 | குலாம் சர்வார் |  |
| 11வது | 4 ஏப்ரல் 1995 | 2 மார்ச் 2000 | 1,795 | தியோ நாராயண் யாதவ் |  |
| 12வது | 3 மார்ச் 2000 | 6 மார்ச் 2005 | 1,830 | சதானந்த் சிங் |  |
| 13வது | 7 மார்ச் 2005 | 24 நவம்பர் 2005 | 263 | உதய் நாராயண் சௌத்ரி |  |
| 14வது | 24 நவம்பர் 2005 | 26 நவம்பர் 2010 | 1,829 | இரண்டாவது நிதிஷ் குமார் அமைச்சரவை |  |
| 15வது | 26 நவம்பர் 2010 | 20 நவம்பர் 2015 | 1,821 | மூன்றாவது நிதிஷ் குமார் அமைச்சரவை (2010–14)
ஜீதன் ராம் மாஞ்சி அமைச்சரவை (2014-15)
நான்காவது நிதிஷ் குமார் அமைச்சரவை (2015-15) |  |
| 16வது | 20 நவம்பர் 2015 | 14 நவம்பர் 2020 | 1,821 | விஜய் குமார் சவுத்ரி | ஐந்தாவது நிதிஷ் குமார் அமைச்சரவை (2015–17)
ஆறாவது நிதிஷ் குமார் அமைச்சரவை (2017-20) |
| 17வது | 16 நவம்பர் 2020 | *பதவியில்* | விஜய் குமார் சின்கா (9 ஆகத்து 2022 வரை)
அவத் பீகாரி சௌத்ரி (28 சனவரி 2024 வரை)  
நந்த் கிஷோர் யாதவ் (15 பெப்ரவரி 2024 முதல்) | ஏழாவது நிதிஷ் குமார் அமைச்சரவை (2020-22)
எட்டாவது நிதிஷ் குமார் அமைச்சரவை (2022-2024)
ஒன்பதாவது நிதிஷ் குமார் அமைச்சரவை (2024-தற்போது) |  |
# பீகார் சட்டப் பேரவை

## வேலை

பீகார் சட்டப் பேரவை நிரந்தரமான அமைப்பல்ல, கலைப்புக்கு உட்பட்டது. சட்டப் பேரவையின் பதவிக்காலம், விரைவில் கலைக்கப்படாவிட்டால், அதன் முதல் அமர்வுக்கு நியமிக்கப்பட்ட தேதியிலிருந்து ஐந்து ஆண்டுகள் ஆகும். சட்டப் பேரவை உறுப்பினர்கள் மக்களால் நேரடியாகத் தேர்ந்தெடுக்கப்பட்டவர்கள்.  
ஒவ்வொரு ஆண்டும் மூன்று அமர்வுகள் (நிதியறிக்கை அமர்வு, மழைக்கால அமர்வு, குளிர்கால அமர்வு) உள்ளன.  
சட்டப் பேரவையின் அமர்வுகள் பேரவைத் தலைவர் தலைமையில் நடைபெறும் மற்றும் ஒரு மசோதா சாதாரண மசோதா அல்லது பண மசோதா என்பதை பேரவைத் தலைவர் சான்றளிக்கிறார். பொதுவாக அவர் வாக்களிப்பில் பங்கேற்க மாட்டார், ஆனால் அவர் வெற்றி-தோல்வியற்ற நிலையில் வாக்களிப்பார். பீகார் சட்டப் பேரவையின் தற்போதைய பேரவைத் தலைவராக நந்த் கிஷோர் யாதவ் உள்ளார். சட்டப் பேரவையில் செயலாளரின் தலைமையில் ஒரு செயலகம் உள்ளது. அவர் பேரவைத் தலைவரின் ஒழுங்கு கட்டுப்பாட்டில் உள்ளார். செயலாளரின் பணி பேரவைத் தலைவருக்கு உதவுவதாகும். படேஷ்வர் நாத் பாண்டே பீகார் சட்டப் பேரவையின் தற்போதைய செயலாளராக உள்ளார்.
# பீகார் சட்டப் பேரவை

## இவற்றையும் காண்க

- பீகார் சட்ட மேலவை
- பீகார் அரசு
- பட்னா செயலகம்
- பீகார் சட்டப் பேரவைத் தொகுதிகளின் பட்டியல்
- பீகார் ஆளுநர்களின் பட்டியல்
- பீகார் முதலமைச்சர்களின் பட்டியல்
- பீகார் துணை முதலமைச்சர்களின் பட்டியல்
# லியொன் பெருங்கோவில்

**லியொன் பெருங்கோவில்** (Santa María de León Cathedral) என்பது வட-மேற்கு எசுப்பானியாவின் லியொன் எனும் நகரத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவிலாகும். இதன் முகப்பில் இரண்டு கோபுரங்கள் காணப்படுகின்றன. அவற்றில் தெற்கு திசையில் உள்ளது மணிக்கோபுரம் ஆகும்.
# லியொன் பெருங்கோவில்

## புத்தக விவரணம்

; எசுப்பானிய மொழியில்
- Ricardo Puente, *La Catedral de Santa María de León*. León, Imprenta Moderna. Editor Ricardo Puente.
- Luis A. Grau Lobo, *La Catedral de León*. León, Editorial Everest.
- José Javier Rivera Blanco, *Las Catedrales de Castilla y León* (parte correspondiente a la catedral de León). León, Editorial Edilesa.
- Juan Eloy Díaz-Jiménez, *Catedral de León. El retablo*. Madrid, Tipografía de la Revista de Archivos, Bibliotecas y Museos, 1907.
- Inventa Multimedia, *La Catedral de León. Exposición: El sueño de la razón.*. Avilés, Inventa multimedia, S.L., 2001. web del proyecto
-
# ஹுத் ஹுத் புயல்

**ஹுத் ஹுத் புயல்** என்பது 2014 அக்டோபரில் வங்காள விரிகுடாவில் அந்தமானுக்கு அருகே உருவான புயலாகும். அந்தமானில் உருவான காற்றழுத்தத் தாழ்வு மண்டலம் படிப்படியாக வலுவடைந்து புயலாக மாறியது. அந்தமானுக்கு அருகேயுள்ள லாங் தீவுக்கு அருகில் நிலைகொண்ட இந்தப் புயலானது மேற்கு, வட மேற்காக நகர்ந்து, இந்தியாவின் கிழக்குக் கடற்கரையைக் கடந்த ஒரு வெப்ப மண்டலப் புயலாகும். 2014 இல் வடக்கு இந்தியப் பெருங்கடலில் உருவான மிக பலம் வாய்ந்த புயலாகும்.  
இது ஒக்டோபர் 12 அன்று முற்பகல் ஆந்திராவின் விசாகப்பட்டினத்திற்கும் ஒடிசாவின் கோபால்பூருக்கும் இடையில் கரையைக் கடக்கும் என எதிர்பார்க்கப்பட்டது. இதனையடுத்து ஆந்திரா மற்றும் ஒடிசா மாநிலங்களில் புயல் எச்சரிக்கை விடுக்கப்பட்டது.  
இப்புயலுக்குரிய *ஹுத் ஹுத்* என்ற பெயர் ஓமானின் பரிந்துரைக்கேற்ப வைக்கப்பட்டுள்ளது. அராபிய மொழியில் இது ஓர் பறவையைக் குறிக்கிறது.  
ஞாயிறு, அக்டோபர் 12, 2014 அன்று ஹுத் ஹுத் புயல் ஆந்திராவின் விசாகப்பட்டினம் அருகே கரையை கடந்தது என இந்திய வானிலை ஆய்வு மையம் அறிவித்துள்ளது. இதனால், ஆந்திர கடலோர மாவட்டங்களில் கனமழை பெய்தது.
# ஹுத் ஹுத் புயல்

## உயிரிழப்பு

இதுவரை புயலின் தாக்கத்தால் ஆந்திராவில் 26 பேர் பலியானதாகவும் 170 பேரைக் கானவில்லை எனவும் அறிவிக்கப்படுகின்றது. ஆந்திராவின் ஸ்ரீகாகுளம் மற்றும் விசாகப்பட்டினத்தில் மூவரும், ஒடிசா புரி மற்றும் கேந்தரப்பா மாவட்டங்களில் இருவரும் உயிரிழந்துள்ளனர்.
# ஹுத் ஹுத் புயல்

## புயல் உருவாக்கம்

தாழ்ந்த காற்றழுத்தம் உருவானதன் காரணமாக அந்தமான் கடல் பகுதிக்கு மேலாக ஒக்தோபட் 6 ந் திகதி தாழமுக்கம் கொண்டது இது படிப்படியா உக்கிரமடைந்து ஒக்தோபர் 7ந் திகதி காற்றழுத்தமாக உருப்பெற்றது.
# சந்தன்டர் பெருங்கோவில்

**சந்தன்டர் பெருங்கோவில்** (ஆங்கிலம்: Santander Cathedral எசுப்பானியம்: Catedral de Nuestra Señora de la Asunción de Santander, or "Cathedral Basilica of the Assumption of the Virgin Mary of Santander") என்பது எசுப்பானியாவின் சந்தன்டர் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இது பிரதானமாக கோதிக் கட்டிடக்கலையின் வடிவத்திலேயே அமைந்துள்ளது. பிற்காலத்தில் பல்வேறு கட்டிடக்கலைகளும் சேர்க்கப்பட்டு பேராலயம் பெருப்பிக்கப்பட்டது.
# சந்தன்டர் பெருங்கோவில்

## மூலங்கள்

- Casada Soto, José Luis (ed.), nd: *La Catedral de Santander*. Fundación Marcelino Botín
# தூய்மை இந்தியா இயக்கம்

## நோக்கம்

2019 அக்டோபர் 2 அன்று மகாத்மா காந்தியின் நூற்றைம்பதாவது பிறந்த நாள் கொண்டாடப்படவுள்ள நிலையில் அந்த நாளுக்குள் இந்தியாவில் திறந்தவெளிக் கழிப்பிடங்கள் இல்லாத நாடாக்குதல், அனைத்து வீடுகளிலும், பள்ளிகளிலும் கழிப்பறை கட்டப்படுவதை உறுதிசெய்தல்.  
தூய்மை இந்தியா இயக்கம் (Swachh Bharat Abhiyan) 2014 அக்டோபர் 2 இல் தொடங்கப்பட்டது. இதன் நோக்கம் திறந்தவெளி மலங்கழிப்பை 2019க்குள் ஒழித்துகட்டலே ஆகும். இது உலகின் எந்த நாட்டிலும் இல்லாத அளவிற்கு அதிகமாகும். இந்தியாவில் திறந்த வெளியில் மலம் கழித்தல் மற்றும் குடிநீர் மற்றும் குளிக்கும் நீர் மாசுபடுவது பற்றிய பின்னணி, பிரச்சனையை சமாளிக்க நடவடிக்கை எடுக்க அரசாங்கத்தை தூண்டியது.
# புள்ளிவிவரம்

## ஊரகப் பகுதி கழிப்பறைகள்

இந்திய அரசு காந்தி அடிகளின் பிறந்த நாளான 2019 அக்டோபர் 2 ஆம் நாளுக்குள் திறந்தவெளி மலங்கழிக்காத இந்தியாவை உருவாக்கும் குறிக்கோளை முன்வைத்துள்ளது. இதற்காக 12 மில்லியன் கழிவறைகளை இந்திய ஊரகப் பகுதிகளில் 1.96 ஆயிரம் கோடி ரூபாயில் கட்டியமைக்க திட்டமிட்டுள்ளது.|நரேந்திர மோதி}}  
2015 ஆம் ஆண்டளவில், டாட்டா அறிவுரைச் சேவைகள் நிறுவனமும் இணைந்த 14 குழுமங்களும் மகிந்திரா குழுமமும் பன்னாட்டு சுழற்குழுவணியும் 3,185 கழிவறைகளையும் 71 பொதுத்துறை நிறுவனங்கள் 86,781 கழிவறைகளையும் கட்டித்தர இசைந்துள்ளன.  
பெரும்பாலான இந்தக் கழிவறைகள் குழிவகையாக, குறிப்பாக இருகுழி வகையாக அமைகின்றன. அவற்றில் கழிவு அகற்றும் நீர்பீய்ச்சும் அமைப்பும் அமைந்திருக்கும்.
# புள்ளிவிவரம்

## தூதுவர்கள்

, தூய்மை இந்தியா இயக்கம், நவம்பர் 2014|இடது]]
வரைந்த MCGயின் கார்ட்டூன் அடிப்படையிலான பிரச்சாரத்தின் சுவரொட்டிகளில் ஒன்று]]
ரோபோ ஸ்வாச் பாட், சென்னையில் உள்ள ஒரு தயாரிப்பாளர் சமூகத்தால் தயாரிக்கப்பட்டது]]  
இந்த இயக்கத்தில் மூன்று மில்லியனுக்கும் மேற்பட்ட அரசுப் பணியாளர்களும், 12கோடி பள்ளி, கல்லூரி மாணவர்களும், 6.25இலட்சம் தன்னார்வளர்களும், 2.5லட்சம் பஞ்சாயத்து தலைவர்களும், இலட்சக்கணக்கான பொதுமக்களும், 50 பிரபலங்களும் பங்கேற்கின்றனர்.  
பிரதம மந்திரி அவர்களே இந்த திட்டத்தின் தலைமை தொடர்பாளர் ஆக இருந்துள்ளார். அந்தமுறையில் 250,000 கிராமத்தலைவர்களுக்கும் கடிதம் எழுதினார், அவர்களின் கிராமங்களில் உள்ள மக்கள் துப்புரவு சேவைகளை அடைய அவர்களை ஊக்குவித்தார்.  
2014 முதல் 2018 வரை பரிந்துரைக்கப்பட்ட பொது நபர்கள் & பிராண்ட் தூதர்கள்
| இந்த பிரச்சாரத்தை மேற்கொள்ள பிரதமர் மோடி பின்வரும் பொது நபர்களை தேர்ந்தெடுத்தார்:  
* சச்சின் டெண்டுல்கர் (கிரிக்கெட் வீரர்)
* பிரியங்கா சோப்ரா (இந்திய நடிகை மற்றும் பாடகி)
* பாபா ராம்தேவ் (யோகா குரு)
* சல்மான் கான் (நடிகர்)
* வித்யா பாலன் (நடிகை)
* சசி தரூர் (இந்திய அரசியல்வாதி, இராஜதந்திரி, எழுத்தாளர்)
* குழு : தாரக் மேத்தா கா ஊல்டா சாஷ்மா
* அமிதாப் பச்சன் (நடிகர்)
* மிருதுளா சின்ஹா (அரசியல்வாதி)
* கமல்ஹாசன் (நடிகர்)
* விராட் கோலி (கிரிக்கெட் வீரர்)
* மகேந்திர சிங் தோனி (கிரிக்கெட் வீரர்) | 2 அக்டோபர் 2014 இல் பிரதமர் மோடியால் பரிந்துரைக்கப்பட்ட பிராண்ட் தூதர்கள்:  
* சவுரவ் கங்குலி (கிரிக்கெட் வீரர்)
* கிரண் பேடி (முன்னாள் ஐபிஎஸ் அதிகாரி)
* பத்மநாப ஆச்சார்யா (முன்னாள் நாகாலாந்து கவர்னர்)
* சோனல் மான்சிங் (கிளாசிக்கல் டான்சர்)
* ராமோஜி ராவ் ( ஈநாடு குழுமம்)
* அரூன் பூரி ( இந்தியா டுடே குழு)  
8 நவம்பர் 2014 அன்று, பிரதமர் இந்தச் செய்தியை உத்தரப் பிரதேசத்திற்கு எடுத்துச் சென்று அந்த மாநிலத்திற்கு ஒன்பது பேர் கொண்ட மற்றொரு தொகுப்பை பரிந்துரைத்தார்.  
* அகிலேஷ் யாதவ் (அரசியல்வாதி)
* சுவாமி ராமபத்ராச்சாரியார்
* மனோஜ் திவாரி (அரசியல்வாதி)
* தில்கேஷ்வர் குமார் (பொறியாளர்)
* முகமது கைஃப் (கிரிக்கெட் வீரர்)
* தேவிபிரசாத் திவேதி (ஆசிரியர்)
* ராஜு ஸ்ரீவஸ்தவா (நகைச்சுவை நடிகர்)
* சுரேஷ் ரெய்னா (கிரிக்கெட் வீரர்)
* கைலாஷ் கெர் (இசையமைப்பாளர்) | 5 ஜனவரி 2015 அன்று, பொறுப்பு அமைச்சர் பின்தொடர்ந்த தெலுகுவில்<nowiki/>பிரபலமானவர்களை பிராண்ட் தூதுவர்களாக நியமித்தார்.  
* ராஜயோகினி ( பிரம்மாகுமாரிஸ் தாடி ஜாங்கி)
* பவன் கல்யாண் (இந்திய திரைப்பட நடிகர், அரசியல்வாதியாக மாறினார்)
* எஸ்பி பாலசுப்ரமணியம்
* அமலா அக்கினேனி
* நரேந்திர சௌதரி தும்மலா
* கே. கவிதா | ஸ்வச் பாரத் மிஷனில் சேரவும் ஆதரவளிக்கவும் பின்வரும் தேதிகளில் இருந்து பின்வரும் பிரபலங்கள் தேசிய பிராண்ட் தூதுவர்களாக பிரதமர் மோடியால் பரிந்துரைக்கப்பட்டனர்:  
* ஷில்பா ஷெட்டி (நடிகை), பிப்ரவரி 2017 முதல்
* ரவீனா டாண்டன் (நடிகை), பிப்ரவரி 2017 முதல்
* சஞ்சய் தத் (நடிகர்), 2018 முதல்
* ஜூஹி சாவ்லா (நடிகை), 2018 முதல்
* சேகர் குரேரா (கார்ட்டூனிஸ்ட்), ஜனவரி 2018 முதல்
* ஷாருக் கான் (நடிகர்), 2018 முதல்
* Dr DP சர்மா (கல்வியாளர் & IT விஞ்ஞானி), செப்டம்பர் 2017 முதல் | } |
| --- | --- | --- | --- | --- |
# புள்ளிவிவரம்

## மற்ற குறிப்பிடத்தக்க செயல்பாடுகள்

உள்ள பரனாகூர் ராமகிருஷ்ணா மிஷன் ஆஷ்ரம உயர்நிலைப் பள்ளியின் ஸ்வச் பாரத் அபியான், 2016.]]  
- சத்தீஸ்கர் மாநிலம் கபீர்தாம் மாவட்டத்தில், 1700 பள்ளிகளைச் சார்ந்த சுமார் 1.38 லட்சம் குழந்தைகள் தங்கள் பெற்றோருக்கு அவர்களின் வீடுகளில் கழிப்பறை கட்டுவதற்காக கடிதம் எழுதினர். குழந்தைகளின் தாக்கம் மற்றும் முன்முயற்சி காரணமாக இந்த மாவட்டத்தினை மிகக் குறுகிய காலத்தில் ODF மாவட்டமாக மாற தூண்டியது.
- 2017ல் ஒரே இரவில், 5 கோடிக்கும் அதிகமான பள்ளிக் குழந்தைகள் தூய்மையைப் பற்றிய ஓவியங்களையும் கட்டுரைகளையும் உருவாக்கினார்கள்.
- அனுஷ்கா ஷர்மா மற்றும் இந்திய துணை ஜனாதிபதி எம்.வி. நாயுடு ஆகியோர், தூய்மைப் பிரச்சாரத்தின் ஒரு பகுதியாக, தென் மாநிலமான ஆந்திராவில், சூறாவளியால் பாதிக்கப்பட்ட துறைமுக நகரமான விசாகப்பட்டினத்தை சுத்தம் செய்ய துடைப்பத்தை எடுத்துக் கொண்டனர்.
- பிரதமர் மோடி அக்டோபர் 2014 இல் "பிராண்ட் அம்பாசிடர்களாக" பல அமைப்புகளை பரிந்துரைத்தார், இதில் இந்திய பட்டயக் கணக்காளர்கள் நிறுவனம், ஈநாடு மற்றும் *இந்தியா டுடே* மற்றும் மும்பையின் *டப்பாவாலா* ஆகியவை அடங்கும். நிகழ்ச்சியில் 3 மில்லியனுக்கும் அதிகமான அரசு ஊழியர்கள் மற்றும் பள்ளி மற்றும் கல்லூரி மாணவர்கள் கலந்து கொண்டனர்.
- குன்வர் பாய் யாதவ், தம்தாரி மாவட்டத்தில் உள்ள ஒரு கிராமத்தில் வசித்து வந்தார், மேலும் 2016 ஆம் ஆண்டில் தனது 106 வயதில் தனது வீட்டில் கழிப்பறை கட்ட பணம் திரட்டுவதற்காக தனது ஏழு ஆடுகளை விற்றார். அவர் பிரச்சாரத்தின் சின்னமாக அறிவிக்கப்பட்டு, பிரதமர் நரேந்திர மோடியால் பார்வையிடப்பட்டார்.
- க்ளீன் இந்தியா மிஷனால் ஈர்க்கப்பட்டு, பெசன்ட் நகர் கடற்கரையில் உள்ள கழிவுகளை சுத்தம் செய்வதற்காக ஸ்வச் பாட் என்ற ரோபோவை சென்னையில் உள்ள தயாரிப்பாளர் சமூகம் உருவாக்கியது.
- 2013 ஆம் ஆண்டில் எவரெஸ்ட் சிகரத்தை முதன்முதலில் கைப்பற்றிய உத்தரபிரதேச கேடரின் ஐஏஎஸ் அதிகாரி ரவீந்திர குமார், மே 23, 2019 அன்று உலகின் மிக உயரமான சிகரத்தை மீண்டும் ஏறி ஸ்வச் கங்கா ஸ்வச் பாரத் எவரெஸ்ட் அபியானுக்கு அர்ப்பணித்தார். நீர் மாசுபாட்டைக் கட்டுப்படுத்துதல், ஆறுகள் மற்றும் பிற நீர் ஆதாரங்களைச் சேமிப்பது மற்றும் அனைவருக்கும் சுத்தமான நீர் கிடைப்பதை உறுதிசெய்வது ஆகியவற்றின் அவசரத் தேவையை நோக்கி உலகின் உச்சியில் இருந்து இந்திய மக்களுக்கு அழைப்பு விடுக்க மலை ஏறியதாக குமார் கூறினார்.
- பேலூர் மடத்தின் அறிவுறுத்தலின்படி, பாரநாகூர் ராமகிருஷ்ணா மிஷன் ஆஷ்ரம உயர்நிலைப் பள்ளி, பாரநகரில் ஸ்வச் பாரத் மிஷன் தீவிர துப்புரவுத் திட்டத்தை 30 ஜூன் 2016 அன்று ஏற்பாடு செய்தது. துறவு உறுப்பினர்கள் மற்றும் ஆசிரமத்தின் பிரம்மச்சாரிகள் மற்றும் உயர்நிலைப் பள்ளியின் ஏறக்குறைய அனைத்து ஆசிரியர் மற்றும் ஆசிரியர் அல்லாத ஊழியர்களின் வழிகாட்டுதலின் கீழ் VIII, IX மற்றும் X தரங்களைச் சேர்ந்த 600 க்கும் மேற்பட்ட மாணவர்கள் இந்த நிகழ்ச்சியில் தீவிரமாக பங்கேற்றனர்.
- குடிநீர் மற்றும் சுகாதார அமைச்சகத்தின் (MoDW&S) ‘சுத்தமான அழகான கழிப்பறைப் போட்டி'யின் ஒரு பகுதியாக தூய்மை இந்தியா திட்டச்செய்திகளுடன் இந்தியாவில் 10 லட்சத்திற்கும் அதிகமான கழிவறைகள் அலங்கரிக்கப்பட்டுள்ளன.
# திட்டமிடப்பட்ட முயற்சிகள்

பயிற்சி வீரர்கள்]]  
அரசு அலுவலகங்களில் இருந்து கழிவுகளை அகற்றும் பொறுப்பில் CPWDயை அரசு நியமித்தது. தேவைக்கேற்ப சுத்தம் செய்யும் வசதி, தானியங்கி சலவைகள், பயோ-டாய்லெட்கள், குப்பைத் தொட்டிகள் போன்றவற்றை ஏசி இல்லாத பெட்டிகளில் அமல்படுத்த ரயில்வே அமைச்சகம் திட்டமிட்டுள்ளது. ஸ்வச் பாரத் ஸ்வச் வித்யாலயா பிரச்சாரத்தை இந்திய அரசின் மனிதவள மேம்பாட்டுத் துறை அமைச்சர் பள்ளியின் ஆசிரியர்கள் மற்றும் மாணவர்களுடன் இணைந்து தூய்மை இயக்கத்தில் பங்கேற்றுத் தொடங்கினார்.  
'தூய்மை இந்தியா தூய்மை பள்ளிக்கூடம்' திட்டத்தின் கீழ் பள்ளிக்கூடங்களில் மாணவர் மற்றும் மாணவியர்களுக்கு தனித்தனி கழிவறை வசதிகள் ஏற்படுத்தப்பட்டன.